Ireland's call ye una canción composata por Phil Coulter en 1995 por mandaleixo d'a Irish Rugby Football Union (IRFU) (Cumann Rugbaí na hÉireann, en irlandés, Unión Irlandesa de Rugby en aragonés) que se fa servir como himno en os partitos de l'equipe irlandés de rugby, que bi arrocla chugadors de tota Irlanda (Irlanda d'o Norte y Republica d'Irlanda). Quan chuga en Dublín, s'ascuitan os dos himnos: l'Amhrán na bhFiann y l'Ireland's call. Chugando difuera d'a Republica, solo que l'Ireland's call. Tamién fa servir dos banderas: a bandera d'Irlanda quan chuga en a Republica d'Irlanda, y a d'as quatro provincias d'Irlanda (d'a Irish Rugby Football Union) quan chuga difuera d'a Republica. Andrew Strong, cantaire en o film The Commitments, s'encargó de cantar-la en as primeras gravacions.